Miklar framkvæmdir hafa staðið yfir á skrifstofuhúsnæði Sæferða í Stykkishólmi en áætlað er að þeim ljúki síðar í þessum mánuði . Þar stendur meðal annars til að opna kaffihús . „ Nú getur fólk bara sest niður í rólegheitum , fengið sér kaffi og horft yfir höfnina á þetta ægifagra útsýni , “ segir Svanborg Siggeirsdóttir , einn af eigendum og stofnendum Sæferða . Þá stendur einnig til að efla enn frekar gjafavörudeildina með ráðningu sérstaks verslunarstjóra og stækka auk þess skrifstofuna . „ Biðröðin í miðasöluna hefur oft verið alla leið út á götu en nú getur fólk bara sest niður og beðið innandyra . Þessar breytingar bæta almennan aðgengileika fyrir gesti en meðal annars var bætt við salerni með aðstöðu fyrir fatlaða . „ Skrifstofan var einfaldlega orðin of lítil , bæði fyrir starfsfólk og gesti , “ segir Svanborg . Nánar er rætt við hana í Skessuhorni vikunnar .